Res publica Vimariana
Vide etiam paginam discretivam: Imperium Germanicum (discretiva). Res publica Vimariana (Theodisce: Weimarer Republik) fuit prima res publica Germanica, quae ex 9 Novembris 1918 post cladem Imperii Germanici in primo bello mundano et abdicationem imperatoris Gulielmi II condita est. Sic appellabatur quia primum Conventus Nationalis die 11 Februarii 1919 propter tumultus non Berolini sed Vimariae se congregavit. In litteris publicis protinus nomen Imperium Germanicum in usu manebat. Res Publica Vimariana anno 1933, tyrannide Adolphi Hitler coepta, obiit. Anno 2019 autem Vimariae Museum de Re publica Vimariana inauguratum est ubi historias politicam socialemque doceris.